CELEX: 62008CN0279
Language: hu
Date: 2008-06-25 00:00:00
Title: C-279/08. P. sz. ügy: A T-233/04. sz., Holland Királyság (támogatja: Németországi Szövetségi Köztársaság) kontra az Európai Közösségek Bizottsága ügyben 2008. április 10-én hozott ítélet (kibővített ötödik tanács) ellen az Európai Közösségek Bizottsága által 2008. június 25-én benyújtott fellebbezés

30.8.2008   
            
            
               HU
            
            
               Az Európai Unió Hivatalos Lapja
            
            
               C 223/30
            
         A T-233/04. sz., Holland Királyság (támogatja: Németországi Szövetségi Köztársaság) kontra az Európai Közösségek Bizottsága ügyben 2008. április 10-én hozott ítélet (kibővített ötödik tanács) ellen az Európai Közösségek Bizottsága által 2008. június 25-én benyújtott fellebbezés
   (C-279/08. P. sz. ügy)
   (2008/C 223/47)
   Az eljárás nyelve: holland
   Felek
   
      Fellebbező: az Európai Közösségek Bizottsága (képviselők: H. van Fliet, K. Gross és C. Urraca Gaviedes meghatalmazottak)
   
      A többi fél az eljárásban: Holland Királyság, Németországi Szövetségi Köztársaság
   A fellebbező kérelmei
   A Bizottság azt kéri, hogy a Bíróság
   
               —
            
            
               elsősorban
               
                           a)
                        
                        
                           helyezze hatályon kívül a megtámadott ítéletet;
                        
                     
                           b)
                        
                        
                           nyilvánítsa elfogadhatatlannak a határozat megsemmisítésére irányuló kérelmet, és
                        
                     
                           c)
                        
                        
                           a Holland Királyságot kötelezze a jelen és az Elsőfokú Bíróság előtti eljárásban felmerült költségek viselésére;
                        
                     
         
               —
            
            
               másodsorban
               
                           a)
                        
                        
                           helyezze hatályon kívül a megtámadott ítéletet
                        
                     
                           b)
                        
                        
                           utasítsa el a megtámadott határozat megsemmisítésére irányuló kérelmet, és
                        
                     
                           c)
                        
                        
                           a Holland Királyságot kötelezze a jelen és az Elsőfokú Bíróság előtti eljárásban felmerült költségek viselésére;
                        
                     
         Jogalapok és fontosabb érvek
   
               —
            
            
               A Bizottság az első jogalapban azt kifogásolja, hogy az Elsőfokú Bíróság helytelenül nyilvánította a Holland Királyság keresetét elfogadhatónak.
               A Bizottság nézete szerint a Bíróság ítélkezési gyakorlatából, különösen a C-164/02. sz. ügyben hozott határozatból kitűnik, hogy a tagállam nem kérheti a Bizottság által hozott, a tagállam által nyújtott támogatásnak a közös piaccal való összeegyeztethetőségét kimondó határozat megsemmisítését.
            
         
               —
            
            
               Második jogalapjában a Bizottság másodlagosan azt kifogásolja, hogy az Elsőfokú Bíróság jogellenesen vonta le azt a következtetést, hogy a vitatott intézkedés nem szelektív, más szóval hogy nem részesít előnyben bizonyos vállalatokat az EK 87. cikk (1) bekezdése értelmében. A Bizottság továbbá azt állítja, hogy jogellenes az Elsőfokú Bíróság azon megállapítása, amely szerint az intézkedés célja miatt szelektív mivolta ellenére sem minősül állami támogatásnak, és hogy az intézkedést tárgya és rendszerének általános célja igazolja.